Opgewonde – take two – toortsie.com
September 6, 2016 ~ Kameel
Scrapydo se toeka:tokkel – Opgewonde
Rondomtaliedraai sê sy gaan my met vrae peper om te sien of ek rêgtig nie opgewonde raak nie, want sien volgens haar hoe kan ek nie opgewonde raak oor my stukkies rykdom (my agt kinders, en sestien kleinkinders) nie. Sy het my so half uit 'n slaap wakkergeskud, en ek het besef ek soek al die tyd na 'n emosie wat ek voor 'n gebeurtenis behoort te voel. Daardie emosies ontbreek definitief by my. Daar is ek en Marlè presies dieselfde; terwyl die ander drie meisiekinders sal rondspring van opgewondenheid oor een of ander gebeurtenis waarna hulle uitsien, gaan ek en sy heel rustig voort met die lewe. Ons Engelse seun Shane wys nog minder emosie, terwyl ons kunstenaarskind opgewonde raak met net die idee dat hy gaan uiteet.
Met die emosie uit die pad sien ek nou beter en moet sê "ja, ek raak opgewonde." Het ek dan nie vir Ken gaan wakkerspring van opgewondenheid toe die Here vir ons op so 'n wonderbaarlike manier van 'n sitkamerstel voorsien het nie. En wat van my opgewondenheid langs die atletiekbaan toe ons kunstenaarskind vir Oos Transvaal langafstande gehardloop het. En daardie dag toe Jay op sewentienmaande net opgestaan en begin loop het, en ek van opgewondenheid skoon vergeet het ek was met iemand in gesprek op die foon. Ek kan ook 'n belewenis wat ons deurgemaak het met groot opgewondenheid oorvertel. Bo en behalwe gebeurtenisse in ons lewens raak ek baie opgewonde wanneer ons wêreldbeker sokker kyk, en my span doen goed. Wolke maak my opgewonde; hulle is vir my van die mooiste mooi, en ek vestig altyd almal se aandag daarop.
En so kan ek aangaan, maar vir eens is dit genoeg. Ek is bly rondomtaliedraai het my so bietjie oor die vingers getik, ek voel weer lewe deur my are bruis!!!
‹ PreviousMelody -Melodie
Next ›Toortsie se Toeka Tokkel oor opgewonde, opwinding
17 thoughts on "Opgewonde – take two"
September 6, 2016 om 3:02 nm
Sug van verligting! 🙂
September 6, 2016 om 3:14 nm
Hoekom sug jy van verligting Toorts…. omdat ek nie net kwaai is nie? 🙂
September 6, 2016 om 3:26 nm
Want ek ervaar jou nie as onopgewonde nie.
September 6, 2016 om 3:07 nm
Tina het die regte benadering gehad om jou weer te laat dink.Dis die onderwyser in haar wat jou aan die dink gesit het!
September 6, 2016 om 3:16 nm
Sy is goed daarmee… my van 'n ander kant af laat kyk. Glo sy was 'n uitstekende onnie!!
September 6, 2016 om 3:23 nm
Ja beslis 'n aanwins vir die opvoeding!
September 6, 2016 om 4:24 nm
SUG (van verligting) dankie tog Jy het my heel bekommerd gehad. Ek glo mense beleef emosies verkillend en elke keer kom my gedagtes terug na dankbaarheid. Ek glo vas dat dankbaarheid mens opgewonde moet maak.
September 6, 2016 om 4:35 nm
Ek het myself skoon bekommerd gehad. Dit is so, om elke dag na die klein dingetjies (wat eintlik groot dinge is) te kyk en dankbaar daarvoor te wees lig jou gees en gee woema aan die lewe. Dankie dat jy my so 'n bietjie weier laat kyk het.
September 6, 2016 om 9:10 nm
ek het vanaand bietjie aan my storie geskryf. my helper in kaapstad werk net so hart. Ek skryf en sy paste alles bymekaar.
September 6, 2016 om 9:49 nm
September 6, 2016 om 10:12 nm
Ek het bietjie by jou gaan loer…. lief daardie ou tikmasjie. Sal môre jou blog klaar lees. Sterkte met daardie boek 🙂
September 8, 2016 om 12:00 vm
Daars hy. Nou het jy my opgewonde om verdere vertellings van jou ervarings te hoor. Die suster van my het beslis n oog, oor en gevoel vir emosies!
September 8, 2016 om 12:12 nm
Ja, sy tik my elke nou en dan oor die vingers 🙂 My lewe was te veel van 'n roller coaster ride om sonder gevoel dit oor te vertel.
September 9, 2016 om 9:42 vm
Help tog om so nou en dan net weer iemand anders se mening te hoor. 🙂
September 9, 2016 om 1:40 nm
Die lewe vanself maak my opgewonde. As ons net by hierdie van…ek moet alweer gaan werk..ding kan verby kom. Ons moet opstaan om lus die dag in te gaan. Ons kan loop, sien…alles. Ons gaan een van die dae see toe. Kaap toe. Ek kan nie wag om net vir die branders te sit en kyk nie.
September 9, 2016 om 4:14 nm
Dit is 'n pragtige lewensuitkyk. Geniet die Kaap en die see. Ek sou voorwaar ook opgewonde gewees het oor Kaap toe gaan…. baie lief vir die Kaap!!!